stanford-oval/wikipedia huggingface dataset:
Crazy in Love
מצעדים

"Crazy in Love" זכה להצלחה עצומה במצעדים כאשר דורג במקום השלישי במצעד הרולינג סטון ל-100 השירים הטובים ביותר של עשור 2000s, ובמצעד 500 השירים הטובים ביותר בכל הזמנים של הרולינג סטון שפורסם בשנת 2010 נכנס במקום ה-118. בספטמבר 2011 VH1 דירג את "Crazy in Love" במקום הראשון במצעד 100 השירים הטובים ביותר של שנות ה-2000.
"Crazy in Love" זכה להצלחה עצומה במצעדים בארצות הברית כאשר במצעד הבילבורד האמריקאי לשנת 2003, Billboard Hot 100, השיר נכנס למקום הראשון ושהה שם שמונה שבועות רצופים, כך גם במצעד הבילבורד לשירי ה R&B ובמצעד המכירות נכנס למקום הראשון. במצעד הבילבורד האמריקאי לסוף שנת 2003 נכנס במקום הרביעי, ובמצעד שירי העשור 2000s של הבילבורד האמריקאי נכנס במקום ה-40. בשנת 2012 מצעד הבילבורד האמריקאי פרסם רשימה של 50 שירים האהבה הטובים ביותר בכל הזמנים ומיקם את "Crazy in Love" במקום ה-22.
השיר נכנס למקום הראשון בבריטניה ואירלנד, והגיע לעשירייה הפותחת בעשרות מדינות אוסטרליה, בלגיה, קנדה, דנמרק, צרפת, הונגריה, איטליה, ניו זילנד, ספרד, שוודיה ושווייץ.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 6 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 2 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 1 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 2 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 12 |  |
|  צרפת | SNEP | 21 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 3 |  |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |   ‏‏‏  מצעדי עשור (2000-09)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ (2009) | 57 |  |
|  ישראל | גלגלצ (2019) | 11 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 10× פלטינה | 700,000 |
| איטליה (FIMI) | פלטינה | 50,000 |
| ארצות הברית (RIAA) | 8× פלטינה | 8,000,000 |
| בלגיה (BEA) | זהב | 25,000 |
| דנמרק (IFPI Denmark) | פלטינה | 8,000 |
| הממלכה המאוחדת (BPI) | 3× פלטינה | 1,800,000 |
| יפן (RIAJ) | זהב | 50,000 |
| נורווגיה (IFPI Norge) | זהב | 5,000 |
| ניו זילנד (Recorded Music NZ) | זהב | 5,000 |
| פורטוגל (AFP) | פלטינה | 20,000 |
| קנדה (Music Canada) | 5× פלטינה | 50,000 |
סיכום
| בכל העולם | — | 10,713,000 |
קרלוס דל סרו גרנדה

| --- | --- |

דל סרו, 2020
 לידה:  13 במרץ 1976 (בן 48) אלקלה דה אנארס, ספרד 
 ליגות מקומיות
 2000—2006   2006–2011   2011–:  ליגת המשנה הספרדית ב'   ליגת המשנה הספרדית   לה ליגה
 מפעלים בינלאומיים
 2013—:  פיפ"א
 
קרלוס דל סרו גרנדה (בספרדית: Carlos Del Cerro Grande; נולד ב-13 במרץ 1976) הוא שופט כדורגל ספרדי, ונמצא בדרג שופטי העילית של אופ"א.
קריירת שיפוט

ב-15 ביוני 2021, שפט דל סרו לראשונה במשחק בינלאומי גדול. הוא ניהל את המשחק בין הנבחרות צרפת וגרמניה במסגרת משחקי שלב הבתים של יורו 2020. לאחר המשחק, הוא ספג ביקורות רבות על כך שלא שרק לפנדל לטובת נבחרת צרפת בעקבות עבירה שעשה שחקן נבחרת גרמניה.
שפע ימים

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  נלה
 מייסדים:  אברהם טאוב
 תקופת הפעילות:  1999–הווה (כ־26 שנים)
 משרד ראשי:  הרצל 90 נתניה
 מוצרים עיקריים:  חיפושי יהלומים ואבני חן
 שווי שוק:  157 מיליון ש"ח (11 בפברואר 2025)
 הכנסות:  4.94 מיליון דולר (2023)
 רווח תפעולי:  הפסד של 4.43 מיליון דולר (2023)
 רווח:  הפסד של 4.54 מיליון דולר (2023)
 הון עצמי:  55 אלף דולר (2023)
 סך המאזן:  9.85 מיליון דולר (2023)
 יו"ר:  מרים רויטמן
 מנכ"ל:  יעקב לקסר
 עובדים:  15
  
 www.shefagems.com
 
שפע ימים בע"מ הייתה חברת אקספלורציה לחיפושי יהלומים, אבני חן וזהב. החברה הוקמה במטרה לכרות אוצרות טבע באזור הכרמל.
החל מ-2016 פעלה החברה תחת הערת עסק חי לגבי יכולתה להמשיך ולהתקיים וטרם רשמה כל הכנסות מפעילותה. בנוסף החזיקה ביתרת הפסד בסך 90 מיליון שקל. באוקטובר 2018 החליט דירקטוריון החברה על מכירתה כשלד בורסאי והמשך מסחר במניה הנסחרת בבורסה בלונדון בלבד. חברת אגרופומיס שוקי הון, רכשה 60% ממניות השלד הבורסאי תמורת כ-2 מיליון שקל. במסגרת העסקה יצקה אגרופומיס לתוך השלד פעילות חדשה של אתרי מסחר אלקטרוני. באוקטובר 2020 נמכר השלד הבורסאי של החברה והשם שלו שונה ל"נלה דיגיטל קומרס בע"מ". החברה פיתחה שלושה קווי פעילות: הראשון תחת חברת הבת "ספוטנגו", שמחזיקה בחנויות פופ-אפ, אותן היא משכירה לשוכרים לתקופות קצרות. קו פעילות שני הוא מימון חוץ-בנקאי לסוחרי אינטרנט. קו הפעילות השלישי הוא רכישה והפעלה של חנויות וירטואליות. חברת שפע ימים ממשיכה לפעול כחברה פרטית.
רקע להקמת החברה

בשנת ה'תשמ"ח 1988. ביקר ראש עיריית חיפה, אריה גוראל, במעמד חלוקת דולרים אצל הרבי מנחם מנדל שניאורסון, במהלכו אמר לו הרבי: "בחיפה יש ים, ואין להתרשם מדבר שהוא עמוק. זהו מהעניינים של חיפה שיש לו ים, ושם יש עמק, ובעמק נמצאים אבנים טובות ומרגליות. הקב"ה עשה דבר פלא – הוא הטמין אותם בעומק הארץ, ועל כל פנים, בעומק המענה" (חדירת המחרשה). באותה עת לא זכו דבריו לתשומת לב של ממש.
בסוף שנות ה-90, ביוזמת אשת חסיד חב"ד תושבת לוד שהכירה את דברי הרבי אל גוראל, פנו קבוצה של חסידי חב"ד לאיש העסקים וחסיד חב"ד אברהם (אבי) טאוב במטרה לבחון באופן מעשי את דברי הרבי, שנפטר מספר שנים קודם. טאוב נולד בישראל בשנת 1951 כבן למשפחת יהלומנים נתנייתית. לאחר שירותו הצבאי השתלב בעסקי המשפחה והקים את קבוצת החברות "NDC" שעסקו בייצור ושיווק תכשיטים משובצים ביהלומים במרכזי מכירה לתיירים וישראלים. כמו כן שימש טאוב בשליחות מטעם חב"ד ברוסיה בתקופת מסך הברזל. על פי דברי טאוב, הם רואים בדברי האדמו"ר נבואה שעתידה להתגשם ולפיכך בנוסף להיבט העסקי, עבודתם היא שליחות הן להגשמת דברי רבם והן למען הבאת ברכה לעם ישראל. טאוב הקים את החברה עם עזרתו של אחיו בנימין (בני). אבי טאוב שימש כמנכ"ל החברה עד פטירתו ב-2019.
בקונטרס תורני שנכתב על ידי חסידי חב"ד ויצא לאור בשנת 2010 – הנקרא "אבנים טובות ומרגליות באדמת ארץ ישראל" – מובאים מקורות תורניים שונים המצביעים על קשר בין האזורים אליהם התייחס הרבי, לבין היתכנות הימצאותם של אבנים טובות ומרגליות בהם ע"פ מקורות חז"ל, ובמיוחד בקשר שבין נחלת שבט זבולון המקראי ליהלומים. התפרסמה גם ביקורת שהציטוט האמור מדברי הרבי אינו מדויק כלל, ובעצם הרבי בדבריו כלל לא דיבר על מרגליות שבאזור נחל הקישון והעמקים.
פעילות החברה > עבודות האקספלורציה

החיפושים בהם פועלת החברה הם בהתאם לסטנדרטים עולמיים ומורכבים ממספר שלבים. תהליך החיפוש והחקירה של אבנים יקרות הוא מטבעו תהליך "מתגלגל", שתוכנו, היקפו ועיתויו מסתמכים על מידע מצטבר הנאסף בד בבד עם התקדמותו.
פעילות האקספלורציה השוטפת של החברה מתרכזת בשני מישורים עיקריים: האחד – הגדרת המיקום של המרבץ המשני (Secondary Deposit) האלוביאלי בתוך השכבות בעמקי זבולון ויזרעאל לאורך אפיק נחל הקישון; והשני – חיפוש ובדיקות של המרבץ הראשוני (Primery Deposit) בגופים המגמטיים בהר הכרמל ובאזור רמות מנשה. פעילות האקספלורציה כוללת, בין היתר, עבודת שטח, מיפוי, ביצוע סקרים גאופיזיים, גאוכימיים וגאולוגים, איסוף דגימות על פני השטח, ביצוע קידוחי סקר בקוטר קטן, קידוחים בקוטר רחב, וכן איסוף דוגמאות גדולות (Bulk Sampling), ביצוע בדיקות ויזואליות ומינרולוגיות של הממצאים.
החומר שנאסף במסגרת האקספלורציה מובל למתחם התפעולי ולמעבדות החברה בעכו, ועובר תחילה טיפול בשלבים הכולל בין היתר שטיפה, סינון, ניפוי והפרדה באמצעות מכשור טכנולוגי ייעודי שנרכש בחו"ל. בשלב השני מתבצעים מיון והפרדה מינרלוגית על ידי צוות מקצועי שהוכשר במיוחד לצורך כך. החברה מבצעת מעת לעת בדיקות גאוכימיות באמצעות מיקרוסקופ אלקטרוני סורק במעבדות חיצוניות בישראל ובחו"ל לצורך בדיקת ההרכב הכימי של מינרלים אינדקטורים לקימברליט (Kimberlitic Indicator Minerals – KIM) שנמצאו על ידה.
בהתאם לתעודת תגלית שקיבלה החברה ב-מרץ 2020 פועלת החברה אל מול רשויות התכנון לאשר הקמת מכרה להפקת אבני חן ראשון מסוגו בישראל.
פעילות החברה > הצטרפות לבורסה

בחודש אפריל 2012 אושרה עסקה שבה חברת השלד הבורסאית "אלוני מיתר" קנתה 75% מחברת "שפע ימים" בתמורה ל-90% מהון המניות של "אלוני מיתר". בהתאם לפרטי העסקה שונה השם של חברת השלד "אלוני מיתר בע"מ" ל"שפע ימים בע"מ", ונסחרה בבורסה תחת שם זה. לאור הפסקת עשיית השוק במניה שלעיל, המניה והאופציה "אלוני מיתר אפ 2" נכנסו לרשימת ניירות הערך דלי הסחירות. ב-26/08/12 החלה המנייה "שפע ימים" להיסחר בבורסה.
מאז 2015 החברה פועלת תחת הערת עסק חי לגבי יכולתה להמשיך ולהתקיים.
ב-18 בדצמבר 2017 נרשמו מניות החברה למסחר בבורסת LSE בלונדון בסימון SEFA והחל המסחר בהן.
במרץ 2020 הגישה החברה לבית המשפט בקשה לאישור הסדר נושים בינה ובין נושיה.
ב-אוגוסט 2021 החליטו הדירקטוריון ובעלי המניות למכור את החברה כשלד בורסאי ולהמשיך את פעילות האקספלורציה והכרייה כחברה פרטית עם אותם בעלי מניות בשם: שפע בישראל (ג'י. אם.) בע"מ.
פעילות החברה > שיווק תכשיטים

ב-ינואר 2022 חתמה שפע בישראל חוזה שיווק בבלעדיות עם חברת הולי ג'מס (אי.סי.) בע"מ שנשלטת על ידי שפע בישראל (92%)[דרוש מקור].
בהתאם להסכם בין החברות, לחברת הולי ג'מס זכות הקניה הבלעדית של אבני הגלם הנכרות על ידי שפע בישראל ובהתאם לכך היא המשווקת הבלעדית שלהן[דרוש מקור].
הולי ג'מס מלטשת את אבני החן ומשבצת אותם בתכשיטים יוקרתיים, הן בקולקציות מסחריות והן בקולקציות המסווגות על ידה כ-"One of a kind"[דרוש מקור].
הולי ג'מס בשותפות עם שפע בישראל מפעילה מרכז מבקרים וחנות מפעל במעבדות החברה שבאזור התעשייה הדרומי של עכו[דרוש מקור].
פעילות החברה > משקיעי החברה ובעלי תפקידים בה

משנת 1999 ועד ליום תחילת המסחר בבורסה גייסה החברה 181 בעלי מניות פרטיים מהארץ ומחו"ל שהשקיעו כ-14 מיליון דולר.
נכון לאוגוסט 2021 לחברת שפע בישראל מאות בעלי מניות, וגיוס ההון הכולל שלה מיום הקמתה מתקרב ל-40 מיליון דולר.
עד לחודש מרץ 2012 שימש כגאולוג ראשי של החברה אלן רופ (אביו של החזאי דני רופ). אלן רופ היה בעל ניסיון בחיפושי יהלומים במכרות ביבשת אפריקה. בעקבות פטירתו של אלן רופ ב-2012 מונה כגאולוג ראשי הווארד גלן קופרשמיט. קופרשמיט בעל ניסיון של למעלה משלושים וחמש שנים בתחום תעשיית החיפוש והכרייה של אבנים יקרות. באפריל 2013 החליט קופרשמיט לסיים את תפקידו כגאולוג ראשי.
ביוני 2020 מונתה ד"ר רלי ולד ליועצת גאולוגית ראשית של החברה. ומר ג'יימס קמפבל, מנכ"ל חברת כריית היהלומים בוטסואנה דיימונד בדרום אפריקה ולשעבר חבר דירקטוריון בחברת דה בירס, מונה ליועץ גאולוגי חיצוני.
לאחר פטירתו של מייסד ומנכ"ל החברה אברהם טאוב בספטמבר 2019 מונתה ביוני 2020 בתו טלי שלם למנכ"ל החברה.
כיום משפחת טאוב מחזיקה בכ-30% מהחברה.
הערות שוליים

1 2 3 4 5  שפע בישראל (ג'י. אם.) בע"מ: נתונים כספיים באתר מאי"ה.
↑  שפע ימים בוחנת מיזוג לתוך הבת הנסחרת בלונדון והמשך מסחר בLSE בלבד
↑  גיא בן סימון, ‏הטיפ של הרבי מלובביץ' שהתגלגל לבורסה מסיים כשלד בורסאי, באתר גלובס, 11 באוקטובר 2018
↑   שלי אפלברג, במקום יהלומים בקישון - חנויות וירטואליות: נלה דיגיטל מזנקת ביותר מ-60%, באתר TheMarker‏, 7 במרץ 2021
↑  וידאו מהמפגש בערוץ הרשמי של jem
↑  Initiatives
↑  רותי ברמן, אבי טאוב: "היהלום של חב"ד" נפטר, באתר בלינקר, ‏3 בספטמבר 2019
↑  http://www.shefayamim.com/uploadimages/image/Kuntres_heb_March_2011.pdf
↑  העמק אינו עמק, הנהר אינו נהר, והיכן "האבנים הטובות"? COL חב"ד און ליין
↑  גלובוסTV, כתבה מצולמת מה-14/09/14
↑  Natural Moissanite
↑
↑
↑  Shefa Yamim (A.T.M) Ltd., www.shefayamim.com
↑  מאיה-מערכת אינטרנט להודעות החברות - הבורסה לני"ע בתל אביב
↑  יוסי ניסן, ‏שפע ימים מזנקת 8.1%: מצאה אבן יקרה בגודל 5.72 קראט, באתר גלובס, 24 בינואר 2013
↑  שפע ימים מצאה מואסנייט בנחל הקישון. כתבה באתר מכון היהלומים הישראלי.
↑  שפע ימים, תעודת סימן מסחר ממשרד המשפטים, ‏07/08/14
↑  אורן פרוינד, שפע ימים: "מצאנו מינרל חדש שנמצא עד כה רק בחלל החיצון", באתר כלכליסט, 27 בינואר 2016
↑  Shefa Yamim's Carmel Sapphire™ formed of a new and rare mineral, www.shefayamim.com, ‏2019-01-07
↑  Shefa Yamim - Carmel Sapphire, www.shefayamim.com
↑  TASE, דף הבית - מאיה – מערכת אינטרנט להודעות | הבורסה לניירות ערך, באתר מאיה
↑  תעודת תגלית לחברת שפע ג'מס בע"מ - מחצב קורנדום עשיר טיטניום וכן מגוון מינרלים, אתר משרד האנרגיה והתשתיות
↑  http://maya.tase.co.il/bursa/report.asp?report_cd=733036
↑  דוגמה: שפע ימים בע"מ - דו"ח חצי שנתי ליום 30 ביוני 2019, באתר "מאיה"
↑  First Day of Dealings on the Official List of the London Stock Exchange
↑  בקשה לאישור הסדר נושים בין החברה ובין נושיה, באתר "מאיה"
↑  ע"פ דו"ח החברה מה-14/10/12
מואסניט 4.1 מ"מ (בהגדלה) שנמצא על ידי שפע ימים
מואסניט 3.5 מ"מ שנמצא בשפע ימים
Natural Moissanite 4.14mm Found by Shefa Yamim
Carmel Sapphire found by Shefa Yamim
בעיית ההתרה

| --- | --- |
: בעיות פתוחות במתמטיקה: האם קיים אלגוריתם התרת קשר בסיבוכיות פולינומית? (בעיות פתוחות נוספות במתמטיקה)
שתי דוגמאות פשוטות למצב "מותר"
דיאגרמה מורכבת ומעט מבלבלת שכן היא נראית כקשר אך בפועל אין קשר ממשי, אלא המצב הוא "מותר" מאת מורוון ת'יסטלת'וייט
בעיית ההתרה (באנגלית: Unknotting problem) במתמטיקה היא הבעיה של מציאת אלגוריתם שבהינתן מערכת שהיא ייצוג כלשהו של קשר, למשל, בתרשים קשר, ידע לזהות מצב שבו אין בפועל "קשר", הוא המצב שנקרא "מותר" (באנגלית unknot).
ישנם מספר סוגים של אלגוריתמי התרה. אולם רמת הסיבוכיות של אלגוריתם התרה היא שאלה פתוחה במתמטיקה מפני שלא ידוע אם ניתן לייצר אלגוריתם כזה בסיבוכיות זמן פולינומית, במילים אחרות, לא ידוע (נכון ל-2021) אם הפתרון של בעיית ההתרה שייך למחלקה P.
סיבוכיות חישובית

צעדים ראשונים לקראת קביעת סיבוכיות בוצעו להוכיח שהבעיה היא במחלקות סיבוכיות מסדר גבוה, אשר מכילות את P. באמצעות משטחים רגילים לתאר את משטחי זייפרט של קשר נתון, הראו האס, לגריאס ופיפנגר (Hass, Lagarias & Pippenger) בשנת 1999 כי בעיית ההתרה שייכת למחלקת הסיבוכיות NP. בשנת 2005 טענו הרה טאני וימאמוטו (Hara, Tani & Yamamoto) כי בעיית ההתרה שייכת ל-AM ∩ co-AM, אולם מאוחר יותר הם חזרו בהם מטענה זו. בשנת 2011, גרג קופרברג הוכיח כי (בהנחת נכונות של השערת רימן הכללית) בעיית ההתרה היא ב-co-NP, ובשנת 2016, מארק לקנבי סיפק הוכחה ללא תנאי לחברות ב-co-NP.
לבעיית ההתרה יש את אותה סיבוכיות חישובית כמו בדיקה אם הטמעה של גרף לא מכוון במרחב האוקלידי הוא חסר קישורים.
אחד מהקשרים של אוצ'יאיי הכולל 139 קודקודים, למשל, במקור "הותר" על ידי תוכנת מחשב תוך 108 שעות, אך הזמן הזה צומצם במחקרים עדכניים יותר ל-10 דקות.
אלגוריתמי התרה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  Lackenby, 2016
↑  Ochiai, M. (1990). "Non-Trivial Projections of the Trivial Knot" (PDF). S.M.F. Asterisque. 192: 7–9.
↑  Grzeszczuk, R.; Huang, M.; Kauffman, L. (1997). "Physically-based stochastic simplification of mathematical knots". IEEE Transactions on Visualization and Computer Graphics. 3 (3): 262–278. doi:10.1109/2945.620492.
↑  Ladd, Kavraki, 2004
אסקולי פיצ'נו

אסקולי פיצ'נו (באיטלקית: ‏Ascoli Picenoקובץ:It-Ascoli Piceno.ogg‏Ⓘ‏; בלטינית: Asculum Picenum) היא עיר במחוז מארקה, איטליה, ובירת נפת אסקולי פיצ'נו. בעיר מתגוררים כ-50 אלף תושבים (2017).
אסקולי מוקפת הרים משלושה עברים, וגובלת בשני פארקים לאומיים: פארקו נציונאלה די מונטה סיביליני ופארקו נאציונלה די מונטה דלה לגה.
לעיר קבוצת כדורגל ידועה ששיחקה בשנים האחרונות בליגת העל האיטלקית - קבוצת אסקולי (Ascoli Calcio 1898).
היסטוריה

העיר נוסדה על ידי הסאבינים, שבט איטלקי, מספר מאות לפני הספירה. בשנת 279 לפנה"ס נערך בקרבת העיר קרב אסקולום (על שם העיר) בין הרפובליקה הרומית לבין פירוס מלך אפירוס. הקרב נחרת בהיסטוריה באימרה "עוד ניצחון כזה ואבדנו", המיוחסת לפירוס לאחר שניצח בקרב במחיר השמדה של רוב צבאו. בשנת 268 קיבלה העיר זכויות חלקיות, כבעלת ברית לרומא. במלחמת בעלות הברית הצטרפה העיר, שנקראה אז אסקולום, למרד ברומאים, והייתה נתונה למצור ארוך תחת מחנהו של גנאיוס פומפיוס סטראבו. בשנת 89 לספירה נכנעה העיר ותושביה זכו לזכויות אזרח מלאות.
במהלך ימי הביניים נפגעה העיר מהאוסטרוגותים ומאוחר יותר מהלומברדים בפיקודו של המלך פארוד (Faroald). לאחר כמאתיים שנה שבהן נשלטה העיר כחלק מדוכסות ספולטו (593–789), עברה אסקולי לשליטת הפרנקים.
במהלך המאה ה-16 בעיר פעל כומר של המסדר הקפוצ'יני סראפינו ממונטהגרנרו. הוא נטמן בכנסייה בעיר. בתחילת המאה ה-20 הכנסייה עוטרה בציורים של אוגוסטו מוסיני במתארים את חייו של סראפינו שקיבל הכרה כקדוש.
ערים תאומות

ארצות הברית צ'טנוגה, טנסי, ארצות הברית
פלאצו די קפיטאני דל פופולו
ארבעת בני הורוס

ארבעת בני הורוס
ארבעת בני הורוס – חפי, דאומותף, קבחסנוף ואמסתי, הם קבוצה של ארבעה אלים מן הדת המצרית, הקשורים לתהליך המוות, הקבורה והעולם הבא. אחת מהופעותיהם המוכרות ביותר היא על מכסי ארבעת הכדים הקנופים, המשמשים בתהליך חניטת המומיה.
ארבעת הבנים

ארבעת הבנים היו במקור מדריכים שתפקידם היה לעזור למלך המנוח על ידי הזנתו, אפשור התקדמותו וזריחתו לאחר המוות עם השמש:
"חפי, דאומותף, קבחסנוף ואמסתי יגרשו רעב זה אשר בבטני וצמא זה שעל שפתי." (כתבי הפירמידות #338).
"הו חפי, דאומותף, קבחסנוף, הביאו לי סירה זו אשר בנה ח'נום, המצוייה בנתיב המים של ציפור הח'תם." (כתבי הפירמידות #522).
"ארבעת אלים אלה, חבריו של המלך, המטפלים במלך זה, ששמם אימסת, חפי, דואמותאף, קבחסנואף, ילדיו של הורוס מארץ קמת [מצרים], הם קושרים את סולם החבלים עבור מלך זה, הם מייצבים את סולם העץ עבור מלך זה, הם גורמים למלך לעלות אל ח'פרר כאשר הוא מתהווה בצד המזרחי של השמים." (כתבי הפירמידות #2078-2079).
בני הורוס קושרו לארבעת כיווני המרחב, ותמונותיהם או שמותיהם צוירו על ארבעת הצדדים של ארון הקבורה המצרי.
אזכורים לבניו של הורוס מצויים החל למן הממלכה הקדומה עד לתקופה היוונית-רומית.
חפי

חפי מופיע איקונוגרפית עם ראש של קוף בבון.
האיבר הפנימי עליו הוא מגן הן הריאות.
הכיוון במרחב אליו הוא משויך הוא הצפון.
אמסתי

אימסת מופיע איקונוגרפית עם ראש אנושי.
האיבר הפנימי עליו הוא מגן הוא הכבד.
הכיוון במרחב אליו הוא משויך הוא הדרום.
דאומותף

דואמותאף מופיע איקונוגרפית עם ראש של תן.
האיבר הפנימי עליו הוא מגן הוא הקיבה.
הכיוון במרחב אליו הוא משויך הוא המזרח.
קבחסנוף

קבחסנואף מופיע איקונוגרפית עם ראש של בז.
האיבר הפנימי עליו הוא מגן הוא המעיים.
הכיוון במרחב אליו הוא משויך הוא המערב.
ראו גם

אלוהויות במצרים העתיקה
העין של רע
טיטאנים
שנה אפלטונית
אהרן ציזלינג

אהרן צִיזְלִינְג (ז' באדר תרס"א, 26 בפברואר 1901 – 16 בינואר 1964) היה מאנשי העלייה השנייה. חבר הכנסת ושר החקלאות הראשון של מדינת ישראל. מחותמי מגילת העצמאות.
ביוגרפיה

ציזלינג נולד בנרוצ'יובוצי, אחוזה חקלאית בפלך מינסק שברוסיה הלבנה, בתחום המושב של האימפריה הרוסית (כיום בבלארוס) לצבי מנחם ציזלינג ולאסתר לבית קפלן. אח ליהודית, מאיר, יוסף, משה ויצחק.
ב-1914 עלה ארצה, עם משפחתו, במסגרת העלייה השנייה. למד בבית הספר "תחכמוני" בתל אביב ובגימנסיה הרצליה. ב-1920 היה ממייסדי ”חבורת העמק” והחל לעבוד בסלילת כביש עפולה-נצרת. ב-1923 היה בין מייסדי קיבוץ עין חרוד והיה חבר בו עד יומו האחרון.
ציזלינג היה פעיל בארגון ההגנה ובשנים 1941–1942 היה חבר המפקדה הארצית.
ציזלינג היה חבר הנהלת הוועד הלאומי, מראשי התנועה לאחדות העבודה, עמה עזב את מפא"י ועבר לאחדות העבודה - פועלי ציון ואחר כך למפ"ם. היה חבר בולט בצוות שניסח את מגילת העצמאות. כיהן כשר החקלאות בממשלה הזמנית. פרש ממפ"ם יחד עם אחדות העבודה - פועלי ציון, והמשיך להיות ח"כ מטעם "אחדות העבודה" עד לסוף הכנסת השנייה, אולם לא המשיך בפעילות במפלגה. אהרון ציזלינג היה ממייסדי המשכן לאמנות ע"ש חיים אתר יחד עם האמן חבר הקיבוץ חיים אתר.
אביו של ציזלינג היה רב, ונמנה עם מקימי בית הכנסת הגדול של תל אביב ברחוב אלנבי.
ציזלינג נישא בסביבות 1920 לשרה טופול (בת נחמן ומלכה טופול מבריסק). לזוג נולדו ארבעה בנים ובת. ציזלינג נפטר ב-1964 ונקבר בקיבוץ עין חרוד מאוחד.
הנצחתו

על שמו של ציזלינג נקראו רחובות בחיפה, אשדוד ובאר שבע.
קיבוץ עין חרוד קרא לבית התרבות על שמו
מעון ילדים באשדוד נקרא על שמו
כתביו

אגרות לרעיה ובנים, עין חרוד: הקיבוץ המאוחד, תשכ"ה.
"בוש ונכלם": תשובה לראש-הממשלה דוד בן-גוריון על קליטת עליה ועל התנדבות, תל אביב: [חמו"ל], 1950.
אמת וסלף: על תקומת המדינה ומלחמת הקוממיות. תשובה לד’ בן-גוריון, תל אביב: למרחב, 1959. הספק מתפלמס עם הקדמתו של דוד בן-גוריון לספר "תולדות מלחמת הקוממיות".
יוסף חיים ברנר בחדרה בימי המלחמה, [ירושלים: חמו"ל, תשל"ו?].
עין-חרוד וירושלים: דברים, מאמרים, רשימות (ערך: שלמה אבן-שושן), תל אביב: יד טבנקין, תשמ"ח-1988.
לקריאה נוספת

צבי לבנה, נחמן תמיר, אנשי העלייה השנייה - פרקי זכרונות -כרך ד, הוצאת המרכז לחינוך ותרבות תל אביב, 1972, עמודים 123–127
הערות שוליים

↑  אביו לימד בבית ספר תחכמוני ושימש כחבר המועצה הראשונה של תל אביב
↑  בתקופת לימודיו בגימנסיה נערך גירוש תל אביב וציזלינג וחבריו לספסל הלימודים המשיכו את לימודיהם בחדרה
↑  אהרן ציזלינג - חלוץ ולוחם, למרחב, 17 בינואר 1964
↑  מועצת מפא"י מתכנסת היום בירושלים, הארץ, 5 בינואר 1944
↑  א. ציזלינג הובא למנוחות בעין חרוד, הַבֹּקֶר, 17 בינואר 1964
↑  אהרון ציזלינג הובא למנוחות, על המשמר, 17 בינואר 1964
↑  בית תרבות בעין חרוד ע"ש אהרון ציזלינג, למרחב, 9 במאי 1965
↑  נחנך מעון ע"ש אהרון ציזלינג, למרחב, 23 באפריל 1968
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
| --- | --- |
בקרת זהויות :  NLI: 987007310559005171  GND: 1199911011  ISNI: 0000 0000 6694 0944  LCCN: nr91014626  VIAF: 21996882   WorldCat (עם VIAF): 21996882 
אהרן ציזלינג חותם על מגילת העצמאות 1948
דוד שמיידלר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1939 קרקוב, הרפובליקה הפולנית השנייה 
 פטירה:  17 במרץ 2022 (בגיל 83 בערך) 
 ענף מדעי:  מתמטיקה, כלכלה 
 מקום לימודים:  האוניברסיטה העברית בירושלים 
 מנחה לדוקטורט:  ישראל אומן 
 מוסדות:  אוניברסיטת תל אביב  אוניברסיטת המדינה של אוהיו  אוניברסיטת רייכמן 
 תלמידי דוקטורט:  יצחק גלבוע, שירי אלון, Jiguang Fang, Peter P. Wakker, Xiangyu Qu 
 פרסים והוקרה:  עמית האקדמיה האמריקאית לאמנויות ולמדעים  עמית החברה האקונומטרית (1980) 
 
דוד שמיידלר ( 5 באוגוסט 1939 – 17 במרץ 2022) היה פרופסור לכלכלה באוניברסיטת תל אביב, באוניברסיטת המדינה של אוהיו ובמרכז הבינתחומי הרצליה.
ביוגרפיה

דוד שמיידלר נולד בשנת 1939 בקרקוב שבפולין. במהלך מלחמת העולם השנייה שהה עם משפחתו ברוסיה. בתום המלחמה חזרה המשפחה לפולין, וב-1949 עלתה לישראל. שירת בצה"ל. בשנת 1960 החל ללמוד מתמטיקה באוניברסיטה העברית בירושלים, ובשנת 1969 קיבל בה תואר דוקטור, על עבודה שכותרתה "משחקים עם רצף של שחקנים", שנעשתה בהנחייתו של פרופ' ישראל אומן.
עיקר מחקריו עסקו בקבלת החלטות בתנאי אי-ודאות. חלק גדול מעבודתו נעשה במשותף עם תלמידו יצחק גלבוע איתו המשיך לעבוד אחרי שלב הדוקטורט. תחומי מחקר נוספים שלו: משחקים שיתופיים, משחקים לא-שיתופיים,  אנליזה פונקציונלית ומיקרו-כלכלה.
בשנת 1971 הצטרף לסגל אוניברסיטת תל אביב, ובה שימש כפרופסור בבית הספר למדעי המתמטיקה, בבית הספר לכלכלה ובפקולטה לניהול. מאז 1987 נמנה גם עם סגל אוניברסיטת המדינה של אוהיו במשך יותר מ-31 שנים. היה מרצה אורח באוניברסיטת לוון בבלגיה, באוניברסיטת אילינוי, באוניברסיטת מינסוטה, באוניברסיטת פרינסטון ובאוניברסיטת נורת'ווסטרן.
בשנת 2013 נבחר לחבר האקדמיה הלאומית הישראלית למדעים.
נבחר לחבר כבוד זר של האקדמיה האמריקאית לאמנויות ולמדעים ולעמית בחברה לאקונומטריקה ובחברה לתורת המשחקים. בשנים 2014–2016 היה נשיא החברה לתורת המשחקים.
לכבוד הגיעו לגיל 80 הוקדש לו גיליון של כתב העת Revue économique (אנ').
דוד שמיידלר היה נשוי לדליה ואב לשלוש בנות. נפטר ב-17 במרץ 2022 ונקבר בבית הקברות קריית שאול.